
	REPUBLIKA HRVATSKA
	DUBROVAČKO - NERETVANSKA ŽUPANIJA
	OPĆINA MLJET
                          Općinsko vijeće

KLASA:	311-01/25-01/01
URBROJ:	2117-03-25-1
Babino Polje, 	01.07.2025.

Na temelju članka 53. stavak 1. točka 1. Statuta Općine Mljet („Službeni glasnik Općine Mljet“ broj 2/21 i 5/21-ispr.), Općinski načelnik Općine Mljet dana 01. srpnja 2025. godine donosi slijedeći

Z A K LJ U Č A K
o utvrđivanju prijedloga Odluke o osnivanju Poslovne zone „Crnac Kok“  
(166/2025-PAO)

I.
Utvrđuje se prijedlog Odluke o osnivanju Poslovne zone „Crnac Kok“, i to:

Na temelju članka 5. stavak 2. Zakona o unapređenju poduzetničke infrastrukture („Narodne novine“ broj: 93/2013, 114/2013, 41/2014, 57/2018, 138/2021) i članka 33. stavak 1. točka 23. Statuta Općine Mljet („Službeni glasnik Općine Mljet“ broj 2/21 i 5/21-ispravak), Općinsko vijeće Općine Mljet na svojoj ____ sjednici održanoj dana ________________ 2025. godine donijelo je slijedeću

O D L U K U
o osnivanju Poslovne zone „Crnac Kok“

Članak 1.
Ovom Odlukom o osnivanju Poslovne zone „Crnac Kok“ (nastavno: Odluka) osniva se Poslovna zona „Crnac Kok“.
Poslovna zona „Crnac Kok“ osniva se na području koje je odredbama Prostornog plana Dubrovačko-neretvanske županije („Službeni glasnik Dubrovačko-neretvanske županije“ broj: Sl.gl. DNŽ, br. 06/03., 03/05.-uskl., 03/06.*, 07/10., 04/12.-isp., 09/13., 02/15.-uskl., 07/16., 02/19., 06/19.-pročišćeni tekst, 03/20. i 12/20.-pročišćeni tekst; *-Presuda Visokog upravnog suda RH Br:Usoz-96/2012-8 od 28.11.2014., "Narodne novine", br. 10/15. od 28.1.2015) i odredbama Prostornog plana uređenja Općine Mljet „Službeni glasnik Općine Mljet“ broj: 3/2002, 5/2003-ispr, 4/2007, 7/2010, 9/2011, 3/2012 1/2016, 1/2021 i 2/2021-proć. tekst) planirano kao izdvojeno građevinsko područje izvan naselja gospodarske namjene – poslovne namjene K.

Članak 2.
Poslovna zona „Crnac Kok“ nalazi se na dijelu k.č. br. 1759/82 z.ul. 381 k.o. Prožura uz državnu cestu D120 Pomena – Sobra – Saplunara i zauzima površinu od 1,50 ha.
Utvrđuje se da je vlasnik k.č. br. 1759/82 z.ul. 381 k.o. Prožura Republika Hrvatska koja će njome, na obrazloženi zahtjev i polazeći od ove Odluke, raspolagati u korist Općine Mljet sukladno odredbi članka 24. Zakona o unapređenju poduzetničke infrastrukture.

Članak 3.
Poslovna zona „Crnac Kok“ prema veličini pripada u kategoriju MIKRO ZONE (zone ukupne površine do 10 ha).
Obuhvat i granica Poslovne zone „Crnac Kok“ prati granice definirane prostornim planovima iz članka 1. stavak 2. ove Odluke, sve unutar obuhvata prikazanom na grafičkim prilozima navedenim u članku 6. ove Odluke.

Članak 4.
Osnivač i upravitelj Poslovne zone „Crnac Kok“ je Općina Mljet.

Članak 5.
Prostornim planovima iz članka 1. stavak 2. ove Odluke propisana je osnovna namjena prostora Poslovne zone „Crnac Kok“: gospodarska namjena: K1 – pretežito uslužna, K2 – pretežito trgovačka i K3 – komunalno servisna.
Gradnja unutar Poslovne zone „Crnac Kok“, te njezino opremanje i uređenje provodit će se na temelju važeće prostorno – planske dokumentacije, odnosno izradit će se propisani Urbanistički plan uređenja Gospodarske zone Crnac Kok.. 
U cilju stvaranja uvjeta za gospodarski razvoj, Općina Mljet može Poslovnu zonu „Crnac Kok“ infrastrukturno opremati po etapama, fazama i/ili dijelovima.

Članak 6.
Sastavni dio ove Odluke čini grafički prilog 1. – skica obuhvata Poslovne zone „Crnac Kok“ ucrtana na katastarskoj podlozi u mjerilu 1: 2880.
Prilog iz prethodnog stavka nije predmet objave u „Službenom glasniku Općine Mljet“.

Članak 7.
Danom stupanja na snagu ove Odluke prestaje važiti Odluka o osnivanju Poslovne zone „Crnac Kok“ („Službeni glasnik Općine Mljet“ broj 3/2020 i 7/2021).

Članak 8.
Ova Odluka stupa na snagu osmog dana od objave u „Službenom glasniku Općine Mljet“.


II.
	Ovaj prijedlog upućuje se na donošenje Općinskom vijeću Općine Mljet.

III.
	Ovaj Zaključak stupa na snagu danom donošenja.



	Dostaviti:						Općinski načelnik:
1. Predsjednik OV-a
2. Registar akata					Đivo Market, dipl. ing.
3. Pismohrana

